#

# ประกาศกระทรวงการคลัง

## ว่าด้วยการแต่งตั้งเจ้าพนักงาน (ฉบับที่ 58)

## เรื่อง แต่งตั้งเจ้าพนักงานประเมินตามประมวลรัษฎากร

อาศัยอำนาจตามความในมาตรา  ๔  แห่งประมวลรัษฎากร  ซึ่งแก้ไขเพิ่มเติมโดยพระราชบัญญัติ

แก้ไขเพิ่มเติมประมวลรัษฎากร  (ฉบับที่  20)  พ.ศ.  ๒๕13  รัฐมนตรีว่าการกระทรวงการคลัง  ประกาศแต่งตั้งเจ้าพนักงานประเมินตามประมวลรัษฎากร  ดังต่อไปนี้

ข้อ ๑ ให้ยกเลิกความในวรรคหนึ่งของข้อ  5  ของประกาศกระทรวงการคลัง  ว่าด้วย
การแต่งตั้งเจ้าพนักงาน  (ฉบับที่  54)  เรื่อง  แต่งตั้งเจ้าพนักงานประเมินตามประมวลรัษฎากร  ลงวันที่ 4  กันยายน  พ.ศ.  ๒๕52  และให้ใช้ความต่อไปนี้แทน

“ข้อ 5 เจ้าพนักงานประเมินตามข้อ ๒ พนักงานเจ้าหน้าที่อากรแสตมป์ นายตรวจอากรแสตมป์ตามข้อ  ๓  และเจ้าพนักงานรับแบบแสดงรายการตามข้อ  ๔  ให้หมายความรวมถึง  ลูกจ้างประจำสังกัดกรมสรรพากร  ลูกจ้างชั่วคราวสังกัดกรมสรรพากร  และพนักงานราชการที่รับจ้างทำงานให้แก่กรมสรรพากรตามสัญญาจ้างพนักงานราชการกรมสรรพากรโดยให้เป็นเจ้าพนักงานประเมินนับตั้งแต่วันทำสัญญาไม่ว่าจะได้ทำสัญญาจ้างก่อนหรือตั้งแต่วันที่ประกาศนี้มีผลใช้บังคับ ซึ่งหัวหน้าส่วนราชการสังกัดกรมสรรพากรมอบหมายให้ปฏิบัติงานในหน้าที่หรือตำแหน่งดังกล่าวด้วย”

ข้อ ๒ ประกาศนี้ให้ใช้บังคับตั้งแต่วันประกาศเป็นต้นไป

 ประกาศ ณ วันที่ 25 มีนาคม พ.ศ. ๒๕๕8

สมหมาย ภาษี

 (นายสมหมาย ภาษี)

 รัฐมนตรีว่าการกระทรวงการคลัง